
Iepirkums
„Cēsu novada pašvaldības ēku tehnisko apsekojumu veikšana”
iepirkuma identifikācijas Nr. CNP/2026/67

LĪGUMA PROJEKTS 
Par Cēsu novada pašvaldības ēku tehnisko apsekojumu veikšana
	
Cēsīs 								
Dokumenta datums ir pēdējā pievienotā 
droša elektroniskā paraksta laika zīmoga datums
									
	CĒSU NOVADA PAŠVALDĪBA, reģ. Nr. 90000031048, juridiskā adrese Raunas iela 4, Cēsis, Cēsu novads, LV-4101, turpmāk – Pasūtītājs, kuras vārdā saskaņā ar Pašvaldību likumu un Cēsu novada pašvaldības nolikumu rīkojas _________, un
<nosaukums>, vienotais reģ. Nr. - <numurs>, juridiskā adrese – <adrese>, turpmāk tekstā-Izpildītājs, kuras vārdā saskaņā ar <pilnvarojums> rīkojas tās <amatpersonas amats un vārds, uzvārds>,  
	turpmāk tekstā abi kopā – Līdzēji, bet katrs atsevišķi – Līdzējs,
Publisko iepirkumu likuma 9.panta kārtība organizētā iepirkuma „Cēsu novada pašvaldības ēku tehnisko apsekojumu veikšana” (iepirkuma identifikācijas Nr. CNP/2026/67), turpmāk tekstā – iepirkums, ievietots Elektronisko iepirkumu sistēmā e-konkursu apakšsistēmā, Pasūtītāja profilā___.____.2026. un Iepirkumu uzraudzības biroja mājas lapā www.iub.gov.lv___.____.2026.), piedāvājumu iesniegšanas termiņš 2026.gada ___._______.,ņemot vērā Izpildītāja iesniegto piedāvājumu iepirkumā, turpmāk – Piedāvājums, savstarpēji vienojas un noslēdz šo Līgumu:

1. Līguma priekšmets

1.1. Izpildītājs apņemas ar savu darbaspēku, tehniku, iekārtām un materiāliem veikt Cēsu novada pašvaldības ēku tehnisko apsekojumu veikšanu un atzinuma sagatavošanu (turpmāk – Pakalpojums), Pasūtītāja īpašumā esošajās ēkās, kas norādītas Līguma 1.3.punktā, saskaņā ar iepirkuma un Līguma noteikumiem, Tehnisko specifikāciju (Līguma 1. pielikums), Finanšu piedāvājumu (Līguma 2. pielikums) un Latvijas Republikā spēkā esošajiem normatīvajiem aktiem, kas regulē šāda Pakalpojuma veikšanu.
1.2. Parakstot šo Līgumu, Izpildītājs apliecina, ka ir iepazinies ar nolīgto veicamā Pakalpojuma apjomu, to izpildes kārtību, tie ir skaidri un saprotami, un viņam šajā sakarā nav nekādu iebildumu vai pretenziju.
1.3. Ēkas, kurām nepieciešams veikt tehnisko apsekošanu un izstrādāt tehnisko apsekošanas atzinumu turpmāk – Objekts/-i:
1.3.1.  Cēsu pilsētas Pastariņa sākumskola, Raunas iela 7, Cēsis;
1.3.2. Cēsu pilsētas 3.pirmsskolas izglītības iestāde, Noras iela 15, Cēsis;
1.3.3. Administratīvā ēka, Kaļķu ielā 22, Cēsis;
1.3.4. Kapliča, Lenču iela 39, Cēsis;
1.3.5. Vidzemes koncertzāle, Raunas iela 12, Cēsis;
1.3.6. Ēka, Raunas iela 6a, Cēsis;
1.3.7. Ēka, Pils iela 12, Cēsis;
1.3.8. Kapliča, Bērzaines iela 27, Cēsis;
1.3.9. Garāža, Bērzaines iela 5, Cēsis;
1.3.10. Izstāžu nams, Pils laukums 3, Cēsis;
1.3.11. Ēka, Pils laukums 1, Cēsis.

2. Līgumcena un norēķinu kārtība

2.1. Līgumcena ir …. EUR (… euro, … centi) bez pievienotās vērtības nodokļa (turpmāk – PVN). PVN samaksa – …… EUR (….. euro, … centi) apmērā, tiek veikta saskaņā ar Pievienotās vērtības nodokļa likumu. 
2.2. Ja saskaņā ar normatīvajiem aktiem tiek grozīta pievienotās vērtības nodokļa likme, Līguma summa ar PVN tiek grozīta bez atsevišķas Līdzēju vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Līgumcena un līguma summa bez PVN šādā kārtībā nevar tikt grozītas.
2.3. Līgumcena visā Līguma darbības laikā netiks paaugstināta sakarā ar cenu pieaugumu, darbaspēka vai materiālu izmaksām, nodokļu likmes vai nodokļu normatīvā regulējuma izmaiņām, inflāciju vai valūtas kursu svārstībām, kā arī jebkuriem citiem apstākļiem, kas varētu skart Līgumcenu. Izņēmums no šī noteikuma ir pievienotās vērtības nodokļa likmes maiņa, kas piemērojama spēkā esošajos normatīvajos aktos noteiktajā kārtībā un apmērā.
2.4. Izpildītājs Piedāvājuma cenā ir iekļāvis visas ar Līguma izpildi saistītās izmaksas, t.sk., visus nodokļus, administratīvās izmaksas, transporta izdevumus, tehnikas, mehānismu ekspluatācijas, , darbaspēka izmaksas, u.c. izmaksas, iespējamos izmaksu sadārdzinājumus, kā arī tādas izmaksas, kas nav minētas, bet bez kurām nebūtu iespējams kvalitatīva un normatīvajiem aktiem atbilstoša Līguma izpilde.
2.5. Samaksu Izpildītājam par Līgumā paredzēto Pakalpojuma sniegšanu, pamatojoties uz Izpildītāja rēķinu un pieņemšanas-nodošanas aktu, Pasūtītājs ieskaita Izpildītāja norādītās bankas kontā 15 (piecpadsmit) darba dienu laikā no pieņemšanas - nodošanas akta parakstīšanas un rēķina iesniegšanas par sniegto Pakalpojumu un atzinumu sagatavošanu.  
2.6. Izpildītājs grāmatvedības attaisnojuma dokumentus – rēķinus - sagatavo elektroniskā formātā un iesniedz izmantojot Pasūtītāja oficiālo elektronisko adresi (e-adresi), norādot Līguma Nr.
2.7. Pasūtītājs, ja atzīst sniegto Pakalpojumu par kvalitatīvu, 3 (trīs) darba dienu laikā apstiprina iesniegto pieņemšanas-nodošanas aktu, un Pasūtītājs veic samaksu atbilstoši Līgumā noteiktajā kārtībā. 
2.8. Pasūtītājs neapmaksā Izpildītāja iesniegtos rēķinus, ja dokumentāli ar aktu, ko parakstījis Pasūtītājs un Izpildītājs, tiek konstatēta Pakalpojuma neatbilstoša kvalitāte – līdz trūkumu novēršanai, kas Izpildītājam jāveic par saviem materiāltehniskiem līdzekļiem Pasūtītāja norādītajos termiņos.
2.9. Apmaksa tiek uzskatīta par izdarītu ar brīdi, kad Pasūtītājs ir veicis pārskaitījumu Izpildītāja norēķinu kontā.
2.10. Pakalpojuma sniegšanas pārtraukšanas gadījumā, Pasūtītājs 10 (desmit) darba dienu laikā no Pakalpojuma pārtraukšanas dienas, novērtē faktiski paveiktā Pakalpojuma apjomu un sastāda pieņemšanas-nodošanas aktu. Pēc pieņemšanas-nodošanas akta abpusējas parakstīšanas, Pasūtītājs 10 (desmit) darba dienu laikā samaksā Izpildītājam proporcionāli kvalitatīvi izpildītā Pakalpojuma apmēram.
3. Līguma izpildes termiņš

3.1. Līgums stājas spēkā no parakstīšanas brīža, un ir spēkā līdz Līdzēju saistību pilnīgai izpildei. 
3.2. Pakalpojuma izpildes termiņš ir 3 (trīs) kalendārie mēneši no Līguma spēkā stāšanās dienas (atzīmes Būvniecības informācijas sistēmā).
3.3. Līdzēji, savstarpēji rakstiski vienojoties, ir tiesības pagarināt Līguma darbības termiņu, ja:
3.3.1. Pasūtītājs kavē vai aptur Pakalpojuma sniegšanu no Izpildītāja neatkarīgu iemeslu dēļ;
3.3.2. Pakalpojuma sniegšanu kavē būtiski apstākļi, kas nav Izpildītāja darbības vai bezdarbības radīti.
3.4. Izpildītājs nekavējoties, bet ne vēlāk kā divu darba dienu laikā rakstiski paziņo Pasūtītājam par visiem objektīviem apstākļiem vai šķēršļiem, kas radušies neatkarīgi no Izpildītāja un kuri kavē vai var kavēt Pakalpojuma izpildi Līgumā noteiktajā termiņā. Ja šāds paziņojums nav saņemts šajā punktā norādītajā termiņā, tad Izpildītājam nav tiesību uz termiņa pagarinājumu. 


4. Pakalpojuma pieņemšanas-nodošanas kārtība

4.1. Lai apliecinātu Pakalpojuma izpildi, Līdzēji paraksta pieņemšanas-nodošanas aktu atbilstoši Līguma 3. pielikumam, ko pielāgo pēc nepieciešamības. Līguma izpildi pieņem Pasūtītājs. Pasūtītāja pieņemšanas-nodošanas akta parakstīšanas laiks – 10 (desmit) darbdienu laikā no pieņemšanas-nodošanas akta saņemšanas dienas, ja Līdzēji konstatē, ka saistību izpilde ir atbilstoša.
4.2. Pasūtītājs pieņem atbilstoši Līguma nosacījumiem kvalitatīvi izpildītu Pakalpojumu, par ko Līdzēji paraksta Pakalpojuma pieņemšanas-nodošanas aktu.   
4.3. Pēc Pakalpojuma pieņemšanas-nodošanas akta parakstīšanas Izpildītājs rēķinu noformē kā strukturētu elektronisko rēķinu un iesniedz Pasūtītāja e-adresē.
4.4. Ja Pakalpojums sniegts nekvalitatīvi un pārbaudes laikā tiek konstatēti acīmredzami trūkumi vai defekti, Pasūtītājs sastāda defektu aktu, kurā norāda veiktā Pakalpojuma neatbilstību un norāda termiņu to novēršanai, un iesniedz Izpildītājam vai Līgumā norādītajai Izpildītāja kontaktpersonai.
4.5. Defekta aktā konstatētās neatbilstības Izpildītājs novērš ar saviem spēkiem un materiāliem, uz sava rēķina, defekta aktā noteiktajā termiņā, un atkārtoti veic Pakalpojuma nodošanu Pasūtītājam.
4.6. Atkārtota Pakalpojuma pieņemšana-nodošana notiek pēc defektu novēršanas.
4.7. Ikmēneša izpildītais Pakalpojums netiek pieņemts un apmaksāts, ja tas neatbilst Pasūtītāja izvirzītajām kvalitātes prasībām un faktiski izpildītajiem apjomiem, Līgumam un tā pielikumiem, kā arī normatīvo aktu prasībām, vai arī, ja attiecībā uz tiem ir sastādīts administratīvo pārkāpumu protokols par objekta (Pakalpojuma izpildes vietas) nesakopšanu.

5. Pasūtītāja tiesības un pienākumi
5.1. [bookmark: _Toc244397627]Pasūtītāja tiesības:
5.1.1. noteikt Pakalpojuma apjomu atkarībā no finanšu iespējām;
5.1.2. kontrolēt saistību izpildes atbilstību Līguma un attiecīgo normatīvo aktu prasībām;
5.1.3. pieprasīt no Izpildītāja Līguma izpildes kontroles veikšanai nepieciešamo informāciju;
5.1.4. veikt Līguma izpildes kvalitātes un dokumentu pārbaudes;
5.1.5. Līguma izpildes neatbilstību gadījumā Pakalpojumu nepieņemt, prasot atbilstošu Pakalpojuma izpildi;
5.1.6. ierasties Pakalpojuma sniegšanas vietā, lai veiktu Izpildītāja darba dokumentu kontroli;
5.1.7. vienpusēji apturēt Līguma izpildi, ja Izpildītājs pārkāpj Līguma vai normatīvo aktu prasības;
5.1.8.  Pakalpojuma izpildes laikā var sniegt precizējumus un papildinājumus Pakalpojuma izpildē, ja tas būtiski nemaina Pakalpojuma izpildes gaitu un šādi precizējumi un papildinājumi ir saistoši Izpildītājam; 
5.1.9. citas tiesības, kas izriet no Līguma vai attiecīgajiem normatīvajiem aktiem.

5.2. Pasūtītāja pienākumi:
5.2.1. sniegt Līguma izpildei nepieciešamo, Pasūtītāja rīcībā esošo informāciju un dokumentus (ja nepieciešams) kvalitatīvai Līguma izpildei;
5.2.2. nodrošināt Izpildītāja darbiniekiem brīvu piekļūšanu Objektam Pakalpojuma izpildei;
5.2.3. Līgumā noteiktajā laikā un apmērā pieņemt pakalpojumu un veikt norēķinus par kvalitatīvi sniegtu Pakalpojumu, j tas atbilst Līguma un tā pielikuma noteikumiem;
5.2.4. atturēties no darbībām, kas var traucēt Līguma izpildi, ja vien tas nav saistīts ar normatīvo aktu pārkāpumiem;
5.2.5. līdzdarboties, Izpildītājam saņemot nepieciešamo informāciju, saskaņojumus un/vai atļaujas;
5.2.6. citi pienākumi, kas izriet no Līguma vai attiecīgajiem normatīvajiem aktiem.




6. Izpildītāja tiesības un pienākumi

6.1. [bookmark: _Toc244397613][bookmark: _Toc244397587][bookmark: _Toc95231784][bookmark: _Toc244397614][bookmark: _Toc95231817]Izpildītāja tiesības:
6.1.1. Līgumā noteiktajā laikā un apmērā saņemt atlīdzību par sniegto Pakalpojumu;
6.1.2. savlaicīgi saņemt no Pasūtītāja visu nepieciešamo informāciju Pakalpojuma sekmīgai izpildei;
6.1.3. iesniegt un saņemt Būvvaldē dokumentus, kas nepieciešami Pakalpojuma izpildei, kā arī veikt darbības Būvniecības informācijas sistēmā, lai nodrošinātu Pakalpojuma izpildi;
6.1.4. pieprasīt un saņemt tehniskos noteikumus un citus dokumentus, kas nepieciešami Pakalpojuma izpildei;
6.1.5. citas tiesības, kas izriet no Līguma vai attiecīgajiem normatīvajiem aktiem.

6.2. [bookmark: _Toc95231785][bookmark: _Toc244397589]Izpildītāja pienākumi:
6.2.1. [bookmark: _Hlk84890765]pēc Pasūtītāja pieprasījuma, bet ne vēlāk kā uzsākot Līguma izpildi, Izpildītājs iesniedz Līguma izpildē iesaistīto apakšuzņēmēju (ja tādus plānots iesaistīt) sarakstu, kuru veikto darbu/sniegtā pakalpojuma vērtība ir vismaz EUR 10 000,00 (desmit tūkstoši euro) vai lielāka, norādot apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma; sarakstā norāda arī Izpildītāja apakšuzņēmēju/apakšuzņēmējus; Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojuma sniegšanā;
6.2.2. nodrošināt Pakalpojuma izpildi Līgumā noteiktajā termiņā, apjomā un kvalitātē. Par saviem līdzekļiem novērš Pakalpojuma rezultātā izstrādātajā dokumentācijā konstatētos defektus;
6.2.3. nodrošināt, lai Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
6.2.4. nodrošina, ka Pakalpojumu izpilda kvalificēti un attiecīgajā jomā sertificēti speciālisti;
6.2.5. nodrošina, ka visā Līguma izpildes laikā, tam būtu spēkā esošas licences, sertifikāti, ja tādi ir nepieciešami Pakalpojuma sniegšanai saskaņā ar normatīvajiem aktiem; 
6.2.6. ievērot iepirkuma procedūrā iesniegtā piedāvājuma nosacījumus;
6.2.7. ievērot Pakalpojuma sniegšanai noteiktos termiņus;
6.2.8. Pakalpojumu sniegt saskaņā ar attiecīgo normatīvo aktu un Līguma prasībām;
6.2.9. pēc Pasūtītāja pieprasījuma sniegt visu nepieciešamo informāciju/dokumentus saistībā ar Pakalpojuma izpildi;
6.2.10. nodrošināt visu nepieciešamo dokumentu un informācijas savlaicīgu nodošanu Pasūtītājam;
6.2.11. Pakalpojuma izpildes procesā ievērot vides aizsardzības, darba drošības, satiksmes drošības noteikumus, kā arī uzņemties pilnu atbildību par jebkādiem Pakalpojuma sniegšanas vietā notikušiem noteikumu pārkāpumiem un to izraisītām sekām;
6.2.12. [bookmark: _Toc95231790][bookmark: _Toc95231788][bookmark: _Toc244397590]nekavējoties rakstiski un mutiski informēt Pasūtītāju par apstākļiem, kas kavē/traucē Līguma saistību izpildi noteiktajā termiņā un kvalitātē;
6.2.13. citi pienākumi, kas izriet no Līguma vai attiecīgajiem normatīvajiem aktiem.

7. Līdzēju atbildība

7.1. Līdzēji ir savstarpēji atbildīgi par līgumsaistību un normatīvajos aktos noteikto saistību nepildīšanu vai nepienācīgu izpildi.
7.2. Izpildītājs Pakalpojuma sniegšanas laikā ir pilnā apmērā materiāli atbildīgs par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību darba aizsardzības jautājumos, kā arī par pieaicināto apakšuzņēmēju darbību.
7.3. Izpildītājs ir pilnā mērā atbildīgs par Pasūtītājam nodarītajiem tiešajiem zaudējumiem, kas radušies sakarā ar to, ka Izpildītājs nav savlaicīgi un pienācīgā kvalitātē veicis uzdoto Pakalpojumu, kā arī pieļāvis Defektus un Līguma pārkāpumus, t.sk., kā nozares profesionālis nav nodrošinājis Pakalpojum plānošanu un secību.
7.4. Izpildītājs, saskaņā ar Līguma nosacījumiem, apņemas novērst Defektus, kā arī segt Pasūtītājam nodarītos tiešos zaudējumus atbilstoši Pasūtītāja rakstveidā noformētajam un Izpildītājam iesniegtajam radušos zaudējumu aprēķinam.
7.5. Līguma neizpildes vai nepienācīgas izpildes gadījumā radītā atrautā (negūtā peļņa) nevienai no Līdzējiem nav jāatlīdzina.
7.6. Pasūtītājam ir tiesības vienpusēji aprēķināt un ieturēt līgumsodu no jebkura Izpildītājam izmaksājamā maksājuma – pēc Pasūtītāja brīvas izvēles. Par līgumsoda piemērošanu tiek paziņots otram Līdzējam rakstveidā. Līgumsods neatbrīvo no turpmākās Līguma saistību izpildes un tiešo zaudējumu atlīdzināšanas pienākuma.
7.7. Izpildītājs ir atbildīgs:
7.7.1. par Pakalpojuma pienācīgu veikšanu, tā kvalitāti, atbilstību Līgumam un tā pielikumiem, un normatīvajiem aktiem;
7.7.2. par darba drošības, ugunsdrošības, apkārtējās vides aizsardzības, kā arī citu normatīvo aktu ievērošanu, kas regulē šādu Pakalpojumu veikšanu;
7.7.3. par izmantotā darbaspēka atbilstošu kvalifikāciju un drošību, kā arī par Pakalpojumā izmantotajiem materiāliem, transportu un tehniskajiem līdzekļiem;
7.7.4. par apakšuzņēmēju darbu izpildes kvalitāti, Pakalpojuma izpildes termiņu u.c. šī Līguma noteikumu ievērošanu;
7.7.5. ir personīgi un materiāli atbildīgs par nolīgtā Pakalpojuma izpildi, savu rīcību un nodarītajiem zaudējumiem Pasūtītājam, trešajām personām un darba izpildē izmantotā darbaspēka, darbarīku, materiālu, tehnisko līdzekļu u.c. kvalitāti;
7.7.6. par izdarīto administratīvo pārkāpumu, attiecībā uz Pakalpojuma savlaicīgu vai kvalitatīvu neizpildi. Izpildītāja pienākums ir samaksāt Līgumsodu un uzlikto naudas sodu par izdarīto administratīvo pārkāpumu.
7.8. Līdzējiem ir saistoši un ir tiesības aprēķināt un iekasēt Līguma darbības laikā šādus līgumsodus:
7.8.1. Ja Izpildītājs neveic Pakalpojumu izpildi Līgumā, tā pielikumos, Tehniskajā specifikācijā noteiktajā apjomā un termiņos, Pasūtītājam ir tiesības no Izpildītāja iekasēt līgumsodu 0,1%, bet ne vairāk kā 10% no kopējās Līguma cenas par katru Pakalpojuma izpildes termiņa nokavējuma dienu;
7.8.2. Ja Pasūtītājs Izpildītāja sniegtajā Pakalpojumā konstatē defektus vai trūkumus, tad Izpildītājam uz sava rēķina jānovērš šie trūkumi Pasūtītāja norādītajā termiņā. Pretējā gadījumā Pasūtītājam ir tiesības iekasēt no Izpildītāja līgumsodu 0,1%, bet ne vairāk kā 10% no kopējās Līguma cenas par katru nokavēto defektu vai trūkumu novēršanas dienu.
7.8.3. Pasūtītājs ietur līgumsodu no Izpildītāja ikmēneša maksājuma par katru sastādīto Pakalpojuma defektu aktu 100,00 EUR (viens simts euro) apmērā.
7.8.4. Ja Izpildītājs neierodas uz pieņemšanas-nodošanas  akta, Pakalpojuma defektu akta sastādīšanu pēc Pasūtītāja uzaicinājuma (mutiska un/vai rakstiska) saņemšanas, Pasūtītājam ir tiesības no Izpildītāja iekasēt līgumsodu 30,00 EUR (trīsdesmit euro) apmērā par katru konstatēto gadījumu.
7.8.5. Ja Līgumā noteiktajos termiņos un kārtībā Pasūtītājs nav veicis norēķinus ar Izpildītāju, tad Izpildītājam ir tiesības no Pasūtītāja iekasēt līgumsodu 0,1%, bet ne vairāk kā 10% no savlaicīgi nesamaksātās summas par katru nokavēto samaksas izdarīšanas dienu. Līgumsods netiek piemērots, ja samaksa kavējas no Pasūtītāja neatkarīgu iemeslu dēļ.
7.8.6. Ja Izpildītājs vienpusēji atkāpjas no Līguma pirms termiņa, izņemot nepārvaramu varas apstākļu iestāšanās dēļ, Pasūtītājam ir tiesības piemērot līgumsodu 10% (desmit procenti) apmērā no kopējās Līguma cenas vērtības.
7.9. Ja Izpildītājs vai Pasūtītājs izbeidz noslēgto Līgumu, tad Pasūtītājs pilnībā norēķinās ar Izpildītāju par jau paveikto un pieņemto Pakalpojumu kas saskaņoti ar Pasūtītāju.
7.10. Izpildītājs un tā atsevišķi dalībnieki saskaņā ar Latvijas Republikas Civillikumu atbild solidāri par to Pasūtītājam nodarīto zaudējumu atlīdzināšanu, kas radušies trešo personu kā Izpildītāja apakšuzņēmēju vainas dēļ kā izpildīto darbu neatbilstošas kvalitātes rezultāts.
7.11. Līdzēji saskaņā ar Latvijas Republikā spēkā esošajiem normatīvajiem aktiem savstarpēji ir materiāli atbildīgi par Līguma saistību pārkāpšanu, otram Līdzējam vai trešajām personām nodarīto kaitējumu, t.sk. cilvēku veselībai un dzīvībai, kas radušies Pakalpojuma izpildes laikā.
7.12. Par Līguma saistību neizpildi vai nepilnīgu izpildi Līdzēji ir atbildīgi saskaņā ar Latvijas Republikā spēkā esošajiem normatīvajiem aktiem un Līguma noteikumiem.
7.13. Pasūtītājam ir tiesības ieskaita kārtībā samazināt Izpildītājam maksājamo rēķinu tādā apmērā, kāda ir aprēķinātā līgumsoda summa.
7.14. Līgumsoda samaksa neatbrīvo Līdzējus no pārējo ar Līgumu uzņemto saistību vai no tā izrietošo saistību izpildes.
7.15. Ja Izpildītājs nespēj veikt Pakalpojumu Līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Līguma noteikumiem, vai Izpildītājs atsakās vai vilcina nepilnību novēršanu vairāk kā par 3 (trīs) darba dienām (vai citā Līgumā noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo Līguma saistību izpildes.

8. Līguma grozīšanas kārtība
8.1. Līgums var tikt grozīts Līdzējiem par to noslēdzot rakstisku vienošanos. Visas izmaiņas, papildinājumi, vienošanās pie Līguma ir uzskatāmi par Līguma grozījumiem un neatņemamu sastāvdaļu.
8.2. Iepirkuma dokumentos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līguma pielikums.
8.3. Līdzējiem nekavējoties jāinformē vienam otru, ja konstatē, ka:
8.3.1. starp Līguma dokumentos sniegtajiem datiem ir pretrunas;
8.3.2. Līguma dokumentos dotie dati atšķiras no reālajiem apstākļiem;
8.3.3. Līguma izpildei nozīmīgi apstākļi ir izmainījušies vai radušies jauni;
8.3.4. notikušas izmaiņas Latvijas Republikā spēkā esošajos normatīvajos aktos, kas būtiski ietekmē Līguma izpildi.
8.4. Visi grozījumi tiek izvērtēti no pieļaujamības atbilstoši Publisko iepirkumu likumam, taču Līgums netiek grozīts, ja tas atbilstoši Publisko iepirkumu likuma regulējumam nav pieļaujams konkrētā gadījumā.
8.5. Pasūtītājam ir tiesības pieprasīt no Izpildītāja savstarpēji saskaņotā laikā iesniegt novērtējumu par to, kā un cik lielā mērā iespējamās izmaiņas vai apstākļi var ietekmēt Līgumcenu un izpildes laiku.
8.6. Jebkurām Līguma izmaiņām jābūt ar faktiem argumentētām un ar aprēķiniem pamatotām (ja attiecināms).
8.7. Izpildītājs iesniedz Pasūtītājam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/pierādošus dokumentus, kā arī cenas izmaiņu aprēķinu (ja attiecināms).
8.8. Līguma grozījumu mērķis ir veicināt efektīvu Līgumu izpildes vadīšanu, izdarot tajā nepieciešamos pielāgojumus, lai nodrošinātu sekmīgāku un ekonomiski pamatotāku Līguma izpildes rezultātu. Līdzējiem nav pamata grozīt Līgumu tikai tāpēc vien, ka Līgums paredz šādu iespēju – Līguma grozījumiem jābūt pamatotiem ar objektīvu nepieciešamību Līguma izpildei.
8.9. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi.
8.10. Pasūtītājs izskata iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 1 (viena) mēneša laikā no iesnieguma un visu pamatojošo dokumentu iesniegšanas, ja konstatē, ka Līguma grozījumi ir pieļaujami.
8.11. Līdzēji, savstarpēji vienojoties, ir tiesīgi izdarīt izmaiņas Līgumā, ievērojot Publisko iepirkumu likuma 61.pantā noteikto attiecībā uz grozījumu veikšanu Līgumā.  

9. Līguma izbeigšana

9.1. Līgums var tikt izbeigts pirms termiņa, Līdzējiem savstarpēji vienojoties.
9.2. Līguma darbība var tikt izbeigta, bez līgumsoda aprēķināšanas, ja iestājas nepārvaramas varas apstākļi un/vai Līguma darbība apturēta šī Līguma noteiktajā kārtībā, un tā nevar tikt atjaunota būtiski nemainot šī Līguma Līgumcenu vai Pakalpojuma izpildes termiņu.
9.3. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā 5 (piecas) darba dienas iepriekš šādos gadījumos:
9.3.1. ja Izpildītājs nav izpildījis vienu vai vairākas saistības, un, pēc rakstiska brīdinājuma saņemšanas, saistību nepildīšana nav novērsta 5 (piecu) darba dienu laikā. Gadījumā, ja Izpildītājs sistemātiski (konstatēti 2 (divi) un vairāk Līguma saistību pārkāpumi) nepilda uzņemtās saistības Līgumā noteiktajā apmērā un termiņā, Pasūtītājam ir tiesības Līguma pārtraukšanas gadījumā pieprasīt līgumsodu 10% apmērā no Līgumcenas bez PVN;
9.3.2.  ja sniegtais Pakalpojums neatbilst Līgumā un tā pielikumos noteiktajām prasībām;
9.3.3.  ja Izpildītājs pārkāpj Latvijas Republikā spēkā esošos likumus un citus normatīvos aktus, kas attiecas uz Pakalpojuma izpildi un kvalitāti;
9.3.4.  ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu, vai, tiek konstatēti citi apstākļi, kas, liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
9.3.5.  Izpildītājam piemērotā līgumsoda apmērs sasniedzis 10%  (desmit procentus) no kopējās Līgumcenas;
9.3.6.  Publisko iepirkumu likuma 64.pantā noteiktajos gadījumos;
9.3.7.  ja ir iestājies Publisko iepirkumu likuma 42. panta septītās daļas 1. punkta gadījums.
9.3.8.  ja Izpildītājs pārkāpj kādu no šī Līguma noteikumiem, ja Pakalpojums tiek sniegts neatbilstoši Līgumam pievienoto pielikumu prasībām, kvalitātes vai tehnoloģijas prasībām un pēc atgādinājuma netiek uzsākta defektu novēršana;
9.3.9.  ja Izpildītājs pārkāpj Līguma noteikto kārtību Līguma izpildei piesaistīto speciālistu vai apakšuzņēmēju nomaiņai vai, ja Izpildītājs nav veicis apakšuzņēmēja vai piesaistītā speciālista nomaiņu un Pasūtītājs par to ir sastādījis aktu vai, ja Izpildītājs Pakalpojuma izpildē neiesaista apakšuzņēmējus, uz kuru iespējām tas iepirkuma laikā balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstoši tam apjomam un kārtībai, kādu norādījis piedāvājumā;
9.3.10. ja Izpildītājs nenodrošina darba aizsardzības prasību izpildi;
9.3.11. ja Līgumu nav iespējams izpildīt tādēļ, ka Līguma izpildes laikā Izpildītājam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.3.12. ja Izpildītājs neveic Pakalpojumu vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi;
9.3.13. ja Izpildītājs neveic Pakalpojumu izpildi ilgāk par 5 (piecām) darba dienām vai tā izpilde nenotiek paredzētā apjomā un šāds pārtraukums nav paredzēts, un šo pārtraukumu nav apstiprinājis Pasūtītājs;
9.3.14. notiek jebkāds cits gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Izpildītāja komercdarbību, aktīviem, darbību vai finansiālo stāvokli, kas var iespaidot Izpildītāja ar šo Līgumu uzņemto saistību izpildi.
9.4. [bookmark: _Hlk68618635]Ja Pasūtītājs izmanto tiesības vienpusēji izbeigt Līgumu, Līdzēji sagatavo atsevišķu aktu par faktiski izpildīto Pakalpojuma apjomu un to vērtību. Pasūtītājs pieņem Pakalpojumu tādā apjomā, kādā tie ir veikti un cik tālu tos iespējams novērtēt, ja tie atbilst Līgumam un ir turpmāk izmantojami.
9.5. Izpildītājam  ir tiesības vienpusēji atkāpties no Līguma šādos gadījumos:
9.5.1. Pasūtītājs neveic maksājumus bez būtiska iemesla un līgumsods sasniedzis 5% (piecus procentus) no parāda summas;
9.5.2. Pasūtītājs pārkāpj vai nepilda kādu no Līgumā noteiktajiem pienākumiem vismaz 3 (trīs) reizes bez būtiska iemesla.
9.6. Izpildītājam ir pienākums pārtraukt Pakalpojuma izpildi līdz ar Pasūtītāja paziņojuma par Līguma izbeigšanu, saņemšanas brīdi. Līguma izbeigšanas gadījumā, veicot gala norēķinu, Pasūtītājs samaksā Izpildītājam par līdz paziņojuma saņemšanas dienai, par kvalitatīvi sniegto Pakalpojumu, ja tie ir pieņemti atbilstoši Līgumā noteiktajai kārtībai, cik tālu to iespējams novērtēt.
9.7. Līguma neizdevīgums, pārmērīgi zaudējumi, būtiskas nelabvēlīgas izmaiņas materiālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.

10. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste
10.1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā Līgumā noteiktajam iepirkumam norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.
10.2. Izpildītājam ir pienākums rakstiski saskaņot ar Pasūtītāju papildu personāla iesaistīšanu Līguma izpildē, pirms tiek veikta šāda personāla iesaistīšana.
10.3. Izpildītāja Līgumā noteiktajā iepirkumā iesniegtajā piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst Līgumā noteiktā iepirkuma dokumentos personālam izvirzītajām prasībām.
10.4. Pasūtītājs nepiekrīt Izpildītāja piedāvājumā Līgumā noteiktajam iepirkumam norādītā apakšuzņēmēja nomaiņai, ja pastāv kāds no šādiem nosacījumiem:
10.4.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
10.4.2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par plānoto līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4. un 11. punktā minētajiem pretendentu izslēgšanas gadījumiem;
10.4.3. piedāvātais apakšuzņēmējs, kura sniedzamo pakalpojumu vai veicamo būvdarbu vērtība ir vismaz 10 000 EUR bez PVN no kopējās iepirkumu līguma vērtības, atbilst Publisko iepirkumu likuma 42. panta otrās daļas 1., 2., 3., 4. un 11.punktā minētajiem pretendentu izslēgšanas gadījumiem;
10.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem. 
10.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
10.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus, un izslēgšanas iemeslu pārbaudi veic tajā datumā, kad pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2.punktā minēto termiņu skaita no dienas, kad lūgums par apakšuzņēmēja nomaiņu iesniegts Pasūtītājam.
10.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
10.8. Darbu izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus, Līguma noteikumus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.
10.9. Ja Izpildītājs neievēro Līguma noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 3. punktā noteiktais Darba izpildes termiņš netiek pagarināts.

11. Strīdu risināšanas kārtība

11.1. Šis Līgums noslēgts, iztulkojams un izpildāms saskaņā ar Latvijas Republikas normatīvo aktu noteikumiem. 
11.2. Visas domstarpības un strīdi, kādi izceļas starp Līdzējiem saistībā ar šo Līgumu, tā interpretāciju, spēkā esamību vai izpildi, risināmi savstarpēju pārrunu ceļā. Ja Līdzēji nespēj strīdu atrisināt savstarpēju pārrunu rezultātā, attiecīgais strīds risināms Latvijas Republikas normatīvos aktos noteiktajā kārtībā tiesā.  

12. Personas datu aizsardzība

12.1. Ja Līguma un ar to saistīto pienākumu izpildes gaitā Līdzēju rīcībā nonāk informācija, kas saistīta ar konkrētām fiziskām personām (turpmāk – Personas dati), Līdzēji apņemas:
12.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
12.1.2. bez citu Līdzēja rakstiskas piekrišanas šos datus trešajām personām izpaust tikai normatīvajos aktos noteiktajos gadījumos; jebkurā gadījumā par Personas datu nodošanu trešajai personai, Līdzēji informē cits citu.
12.2. Līdzēji informē cits citu par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Līdzējiem vairs nav tiesiska pamata apstrādāt šos datus. Līdzējs, kas nodod Personas datus, ir atbildīgs par datu precizitāti un tiesiskā pamata noteikšanu datu apstrādei.
12.3. Pēc Līguma saistību izpildes Pasūtītājs un Iestāde uzglabā Personas datus tikai normatīvajos aktos paredzēto laika periodu. Apstrādājot datus, Līdzējiem ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot datus ārpus Eiropas Savienības un Eiropas Ekonomikas zonas robežām.

13. Nepārvarama vara

13.1. Līdzēji tiek atbrīvoti no atbildības par daļēju vai pilnīgu nepienācīgu izpildi, kā arī nav pakļautas zaudējumu atlīdzībai, tieši tādā apjomā, kādā Līguma saistību neizpilde ir radusies nepārvaramas varas vai ārkārtēja rakstura apstākļu gadījumā. Šī punkta noteikumi nav attiecināmi uz gadījumiem, kad nepārvaramas varas vai ārkārtēja rakstura apstākļi ir radušies jau pēc tam, kad attiecīgais Līdzējs ir nokavējusi kādu  saistību izpildi.
13.2. Nepārvarama vara (force majeure) vai ārkārtēja rakstura apstākļi nozīmē jebkādu neparedzamu ārkārtas situāciju vai notikumu, kas ir ārpus Līdzēju kontroles un kas nav radušies to kļūdas vai nevērīgas rīcības rezultātā, kas kavē vienu no Līdzējiem veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus.
13.3. Līdzējam, kuram iestājušies nepārvaramas varas vai ārkārtēja rakstura apstākļi, ne vēlāk kā 2 (divu) darba dienu laikā, skaitot no to iestāšanās brīža, ir pienākums par to rakstveidā un telefoniski paziņot otram Līdzējam, norādot informāciju, kas pierāda šādu apstākļu iestāšanos, iespējamo situācijas risinājumu, veiktās darbības, lai samazinātu Līguma izpildes atlikšanu nepārvaramas varas vai ārkārtēja rakstura apstākļu iestāšanās dēļ, cik tālu to iespējams īstenot, un jāveicina Līguma darbības atjaunošanu, pēc iespējas, ar kompetento iestāžu dokumentiem (izdrukas, pārskati u.tml.) jāpierāda apstākļi, kas apliecina faktu par nepārvaramas varas vai ārkārtēja rakstura apstākļu iestāšanos, kā arī jānorāda kādā veidā un kurā daļā šo apstākļu iestāšanās tieši ietekmē līgumsaistību izpildi, priekšlikumi līgumsaistību izpildei saistībā ar nepārvaramas varas vai ārkārtēja rakstura apstākļu iestāšanos, sekām un paredzamo ilgumu, ja tas ir paredzams. Līdzējs, kuras saistību izpildi apgrūtina nepārvaramas varas vai ārkārtēja rakstura apstākļi jāpieliek visas pūles, lai mazinātu ar tiem saistītās  kaitīgās sekas.
13.4. Izbeidzoties nepārvaramas varas vai ārkārtēja rakstura apstākļiem, Līdzējs, kuras saistību izpilde tikusi apgrūtināta ar nepārvaramas varas vai ārkārtēja rakstura apstākļu iestāšanos, ne vēlāk kā 3 (trīs) dienu laikā paziņo otram Līdzējam par šādu apstākļu pastāvēšanas izbeigšanos un priekšlikumiem turpināt savas ar šo Līgumu uzņemtās saistības.
13.5. Nepārvaramas varas iestāšanās gadījumā, Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līgum izbeigšanu. 
13.6. Gadījumā, ja nepārvaramas varas vai ārkārtēja rakstura apstākļu ietekme turpinās ilgāk par 2 (diviem) mēnešiem un Līdzēji neredz iespēju turpināt šī Līguma izpildi, jebkuram no Līdzējiem ir tiesības vienpusēji izbeigt Līgumu, par to rakstveidā paziņojot otram Līdzējam ne mazāk kā 10 (desmit) dienas iepriekš. Līdzējiem ir tiesības izbeigt šī Līguma darbību, bez zaudējumu atlīdzības pienākuma, Pasūtītājam veicot norēķinu par faktiski sniegto kvalitatīvo Pakalpojumu, cik tālu iespējams to novērtēt un turpmāk tie izmantojami, ievērojot Līguma nosacījumus par Līguma izbeigšanu. 
14. Citi noteikumi

14.1. [bookmark: _Hlk184514534]Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Līdzēji piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādam Līdzējam pienākumu.
14.2. Gadījumā, ja kāds no Līgumā noteiktajiem termiņiem iestājas brīvdienā vai svētku dienā, tad tā izpildes termiņš tiek noteikts nākošā darba diena, taču šis noteikums netiek uzskatīts par termiņa, t.sk. arī Pakalpojuma izpildes termiņa pagarinājumu.
14.3. Par Līguma izpildei būtisko rekvizītu, kontaktpersonu/pārstāvja, pilnvaroto personu maiņu, kā arī par izmaiņām amatpersonu ar paraksta tiesībām sastāvā, Līdzēji informē viena otru 5 (piecu) darba dienu laikā. Atsevišķi Līguma grozījumi par šo netiek sagatavoti. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tā uzņemas atbildību par visiem zaudējumiem, kas šajā sakarā varētu rasties otram Līdzējam.
14.4. Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī Līguma pielikumiem un ir šī Līguma neatņemamas sastāvdaļas.
14.5. Šis Līgums ir saistošs kā Līdzējiem, tā arī to tiesību un pienākumu pārņēmējiem. Nevienam no Līdzējiem nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otra Līdzēja rakstiskas piekrišanas. Izņēmumi pieļaujami Līgumā noteiktajā kārtībā attiecībā uz speciālistu vai apakšuzņēmēju nomaiņu vai jaunu speciālistu vai apakšuzņēmēju iesaistīšanu Līguma izpildē, vai gadījumā, ja Līdzēja saistību un tiesību pārņemšana noteikta ar likumu vai tiesas nolēmumu un reģistrēta normatīvajos tiesību aktos noteiktajā kārtībā, tad tādā gadījumā, Līdzējs, kura saistības un tiesības tiek pārņemtas, ir pienākums nekavējoties, bet ne vēlāk kā 3 (trīs) kalendāro dienu laikā, rakstveidā informēt otru Līdzēju par saistību un tiesību pārņemšanas tiesisko pamatu un saistību un tiesību pārņēmēju.   Šis Līgums kopā ar pielikumiem ietver sevī visas Līdzēju vienošanās par Līguma priekšmetu un aizstāj visas iepriekšējās rakstiskās vai mutiskās vienošanās un pārrunas par tiem. Šī Līguma labojumi vai papildinājumi ir spēkā, kad tie ir noformēti rakstiski un abi Līdzēji tos ir parakstījuši.
14.6. Šis Līgums kopā ar pielikumiem ietver sevī visas Līdzēju vienošanās par Līguma priekšmetu un aizstāj visas iepriekšējās rakstiskās vai mutiskās vienošanās un pārrunas par tiem. Šī Līguma labojumi vai papildinājumi ir spēkā, kad tie ir noformēti rakstiski un abi Līdzēji tos ir parakstījuši.
14.7. Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošajiem normatīvajiem aktiem.
14.8. Visiem paziņojumiem, ko Līdzēji sūta viens otram saskaņā ar Līgumu, ir jābūt noformētiem rakstveidā, nodotiem personīgi vai nosūtītiem pa pastu, vai elektronisko pastu. Līdzēju paziņojumi ir nosūtāmi pa pastu pēc Līgumā norādītajām Līdzēju adresēm korespondences saņemšanai, un ir uzskatāms, ka Līdzējs ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Izpildītājs apņemas pieņemt Pasūtītāja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Izpildītāja elektroniskā pasta adresi. Gadījumā, ja kāds no Līdzējiem maina savu juridisko adresi, pasta adresi vai bankas rekvizītus, tas ne vēlāk kā 5 (piecu) dienu laikā rakstiski paziņo par to otram Līdzējam. 
14.9. Līdzēji uzņemas pienākumu sniegt rakstveida atbildi 5 (piecu) darba dienu laika uz jebkuru pieprasījumu, kas saistīts ar šī Līguma izpildi. Gadījumā, ja Līdzējs nesniedz atbildi 5 (piecu) darba dienu laikā, ir uzskatāms, ka, Līdzējs, kuram pieprasījums ir nosūtīts, ir to akceptējis.
14.10. Lai sekmīgi vadītu šī Līguma izpildi, Izpildītājs un Pasūtītājs nozīmē pārstāvjus, kuriem ir tiesības darboties Līdzēju vārdā saistībā ar šī Līguma izpildi, t.sk., veic ar šo Līgumu uzņemto saistību izpildes kontroli, paraksta pieņemšanas-nodošanas aktu. Līdzēji pilnvaro šādus darbiniekus:
14.5.1. no Pasūtītāja puses – 
14.5.2. No Izpildītāja puses – 
14.11. Līgums sagatavots un parakstīts divos identiskos eksemplāros latviešu valodā. Viens Līguma eksemplārs nodots Pasūtītājam, bet otrs – Izpildītājam. Abiem Līguma eksemplāriem ir vienāds juridisks spēks.   
VAI  
 Līgums sagatavots latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks.   
[pirms līguma slēgšanas tiek norādīts atbilstošais Līguma punkta formulējums atkarībā no līguma parakstīšanas veida (papīra vai elektroniskā formātā)].  
14.12. Līgumam ir pievienoti šādi pielikumi: [tiks precizēti, slēdzot līgumu] 


15. Līdzēju rekvizīti un paraksti

	PASŪTĪTĀJS:
	IZPILDĪTĀJS:

	
	

	
	




3.pielikums
__.__.2026. Pakalpojuma līgumam Nr.___

PIEŅEMŠANAS - NODOŠANAS AKTS
Par Cēsu novada pašvaldības ēku tehnisko apsekojumu veikšanu 

Cēsis,                                                                                                       Datums skatāms laika zīmogā

… “….”, Reģ.Nr……., adrese ….., LV-…, tās valdes ….. …… personā, kurš darbojas uz statūtu pamata (turpmāk – Izpildītājs), no vienas puses,

Cēsu novada pašvaldība, Reģ.Nr…., adrese:, tās ………. personā, kura rīkojas, pamatojoties uz …………………. (turpmāk – Pasūtītājs), no otras puses,

abi kopā un katrs atsevišķi (turpmāk – Līdzēji), saskaņā ar __.__.2026. Pakalpojumu līgumu Nr.____ “Par Cēsu novada pašvaldības ēku tehnisko apsekojumu veikšanu” (turpmāk – Līgums), paraksta šo aktu, ņemot vērā šādus nosacījumus:

1. Līdzēji apliecina, ka Izpildītājs saskaņā ar Līgumu, Pasūtītāja interesēs, ir izpildījis pakalpojumu pilnā apjomā – Cēsu novada pašvaldības ēku tehnisko apsekojumu veikšanu (turpmāk – Darbi).

2. Par Līguma izpildi Pasūtītājs sākotnēji apņēmies samaksāt Izpildītājam …. EUR (… euro, … centi) bez Pievienotās vērtības nodokļa (turpmāk – PVN).

3. Līguma izpildes faktiskās izmaksas ir …. EUR (… euro, ... centi). PVN samaksa tiek veikta atbilstoši Pievienotās vērtības nodokļa likumam.

4. Saskaņā ar Līguma 7.6. punktu Pasūtītājs no Izpildītājam izmaksājamās summas veic līgumsoda ieturējumu – ……… EUR (………… euro, …. centi) (ja attiecināms).

5. Līguma izpildes datums – 202_.gada __.________.

6. Līdzēji apliecina, ka Izpildītājs ir nodevis un Pasūtītājs ir pieņēmis Pakalpojumu atbilstoši Līgumam.



	PASŪTĪTĀJS:
	IZPILDĪTĀJS:

	
	

	
________________________ /……../

	
______________________ /……/

          Šis dokuments ir parakstīts ar drošu elektronisko parakstu un satur laika zīmogu
